לקסוס

לקסוס היא חטיבת רכבי היוקרה של יצרנית הרכב היפנית טויוטה. המותג הוצג לראשונה בארצות הברית בשנת 1989. בשנת 2005 החלה טויוטה לשווק את המותג גם ביפן. באותה שנה יוצר הדגם ההיברידי הראשון של החברה. בסקרים שעורך מכון המחקר J.D. Power and Associates זכתה לקסוס בתואר מותג הרכב האמין ביותר בארצות הברית יותר מ-14 פעמים מאז 1995. לקסוס תוכננה כרכב יוקרה בעל ביצועי-על, במסגרת תהליך פיתוח חשאי שארך שש שנים. פרויקט הפיתוח כונה F1 כאשר האות F מייצגת את ה-Flagship ("ספינת דגל") והספרה 1 ייצגה את הרצון לייצר מותג שיהיה ראשון בתחום רכבי היוקרה בעולם. הסלוגן השיווקי של לקסוס "The pursuit of perfection" (ובעברית - "המרדף לשלמות") מלווה את המותג מימיו הראשונים. בשנת 1989 לאחר תהליך פיתוח ממושך שכלל 60 מעצבים, 24 צוותי מהנדסים, 1,400 מהנדסים, 2,300 טכנאים, 220 עובדים נוספים, כ-450 אבות טיפוס ומחקר מקיף בשוק האמריקני, בהשקעה כוללת של יותר ממיליארד דולר - הושלם פרויקט F1 שהגיע לשיאו עם חשיפת 2 הדגמים הראשונים של החברה: בינואר נחשפו בתערוכת הרכב של דטרויט דגם ה-LS400, אשר צויד במנוע V8 חדש בנפח של 4 ליטר. לצידו הוצג דגם ES250 - מכונית סלון בינונית שהתבססה על טויוטה קאמרי. הדגמים הוצאו למכירה במהלך חודש ספטמבר באותה שנה, ובמהלך 4 החודשים הראשונים נמכרו כ-16,300 כלי רכב. בדצמבר 1989 נאלצה החברה לבצע תהליך קריאה לתיקון (ריקול) בכ-8,000 מכוניות, בעקבות תלונות של שני לקוחות בנוגע לבעיות בחיווט והתחממות יתר של נורית הברקס. במסגרת מבצע שנמשך 20 ימים טופלו כלי הרכב על ידי טכנאי החברה באמצעות איסוף, תיקון והשבת הרכבים לבעליהן, לצד הטסת אנשי צוות לטיפול ברכבים במקומות מרוחקים. תגובתה של לקסוס תרמה לביסוס מוניטין החברה בתחום השירות. שנת 1990 הייתה השנה המלאה הראשונה שבה נמכרו דגמי המוצר והחברה סיימה את השנה עם למעלה מ-63,000 כלי רכב שנמכרו. באותה שנה החל ייצוא של כלי רכב גם לבריטניה, קנדה ואוסטרליה. ביוני 1991 יצא לשוק דגם ה-SC400, רכב ספורט קופה שעשה שימוש במנוע ה-LS400. בספטמבר נוסף דגם ה-SC300 והוצג דגם ES300, שהחליף את ה-ES250. בסיום השנה זכתה לקסוס בתואר רכב היוקרה המיובא הנמכר ביותר בארצות הברית, עם מכירות המסתכמות ב-71,203 כלי רכב. בשנת 1993 הושק דגם ה-GS300, רכב ספורט סדאן, המבוסס על שלדת הטויוטה קראון (Crown), שיצאה לשוק ביפן שנתיים לפני כן. בתערוכת הרכב הבינלאומית של ניו יורק באפריל 1995 הוצג לראשונה ה-LX450 - SUV ספורטיבי, המבוסס על דגם הלנד-קרוזר של טויוטה. הדגם יצא לשווקים בינואר 1996, במקביל ליציאתו של הדור השלישי של דגם ה-ES300. במרץ 1998 יצא לשוק דגם ה-RX300 רכב SUV ללא יכולות השטח שאפיינו את ה-LX. באותו החודש נחשף ה-LX470, דור שני של ה-LX. את שנת 1998 סיימה לקסוס עם גידול של למעלה מ-50% ביחס לשנה הקודמת ומכירות של למעלה מ-156 אלף כלי רכב. בספטמבר 1999 ציינה החברה עשור של פעילות בארצות הברית. חודשיים לאחר מכן, בחודש נובמבר, ציינה החברה את מכירת הרכב המיליון. שנת 2000 התאפיינה בחידוש והוספה של דגמים נוספים - בינואר נחשף הדגם החדש IS300, שמכירותיו החלו בחודש יוני. באפריל נחשף דגם של SC430 קבריולה, בספטמבר החליף ה-GS430 את ה-GS400 ובאוקטובר הושק ב-LS430 המחודש. בסיום השנה חצו מכירות המותג לראשונה את רף 200 אלף הרכבים. ה-GX470 נחשף לראשונה בינואר 2002 והחל להימכר בדצמבר אותה שנה. ב-2004 מכרה החברה את הרכב ה-2 מיליון. באותה השנה הוצגו הדור השלישי של דגמי ה-GS והדור השני של דגם ה-SC430, כמו כן הוצג דגם קונספט של SUV ה-RX400 עם הנעה היברידית. בשנת 2005 הושלמה ההפרדה הארגונית בין לקסוס ובין טויוטה: מחטיבה בתוך טויוטה, הפכה לקסוס להיות חברת בת המנוהלת בנפרד. במקביל, החל שיווק המותג גם ביפן. בתערוכת הרכב של דטרויט שהתקיימה בינואר 2005 הציגה לקסוס לראשונה את ה-LFA, דגם קונספט של מכונית העל הספורטיבית של החברה. רכב זה נועד להתחרות עם מכוניות-על דוגמת למבורגיני ופרארי. באפריל באותה השנה החל ייצור ושיווק ה-RX400h, גרסה המשלבת מנוע בנזין ומנוע חשמלי להגדלת עוצמת המנוע, חיסכון בדלק והפחתת פליטה בהשוואה למנועי בנזין. מכירות הדגם הסתכמו בכ-26,000 כלי רכב שנמכרו, רובם בארצות הברית. בעקבות הצלחת המכירות המשיכה החברה לפתח דגמים היברידיים נוספים, וכיום מוצעים כל דגמי החברה גם כרכבים בעלי הנעה היברידית. נכון לשנת 2015 נמכרו 895,330 כלי רכב היברידיים מתוצרת החברה. הדגם הנפוץ ביותר הוא ה-RX400h שנמכר בכ-317 אלף יחידות ברחבי העולם, 286 אלף יחידות מתוכן בארצות הברית. הדגם ההיברידי הנפוץ ביותר ביפן הוא ה-CT200h שנמכר בקרוב ל-50 אלף יחידות. בשנת 2006 הציגה החברה 2 דגמים נוספים: ה-LS460 וה-LS600h, הרכב ההיברידי הראשון עם מנוע 8 צילינדרים. דגם זה נועד להתחרות עם סדרה S של מרצדס וסדרה 7 של ב.מ.וו. באותה שנה הכריזה החברה על הקמת חטיבת F Sport - חטיבת הביצועים של לקסוס האחראית על ייצור דגמים חזקים וספורטיביים, בדומה לחטיבת AMG במרצדס ו-M בב.מ.וו. דגמים אלו מבוססים על הדגמים הסדרתיים אשר מקבלים שדרוגים בגימור החיצוני והפנימי. חיצונית הם נבדלים בזכות סימול F SPORT וגריל (שבכה) קדמי בעיצוב רשת. בחלק מדגמים אלו, רכיבים נוספים במפרט עוברים שדרוג כגון גלגלים, בלמים, מוטות ייצוב, מתלים ועוד. בשנת 2007 מכרה החברה בארצות הברית 329,177 כלי רכב. ב-2009 יצא לשוק הדור השלישי של ה-RX350 והדור השני של ה-RX450h. ביולי עברו מכירות דגמי ה-RX בארצות הברית את רף מיליון הרכבים. בתערוכת ז'נבה בשנת 2010 הוצגה לראשונה ה-CT200h - הדגם הראשון של מכונית קומפקטית שיוצר על ידי החברה, מתוך רצון להיכנס לסגמנט המתפתח בו פועלות סדרה 1 של ב.מ.וו ואאודי A3. זהו גם הדגם הראשון שיוצר רק כרכב היברידי. בסיום שנת 2010 הוכתרה לקסוס כרכב היוקרה הנמכר ביותר, תואר שבו זכתה ברציפות במשך 11 שנים. בשנת 2011 איבדה לקסוס את הבכורה לטובת ב.מ.וו. בינואר 2011 החלו להימכר דגמי ה-LFA הראשונים בארצות הברית. מכונית העל הספורטיבית, שיוצרו ממנה רק 500 יחידות, נמכרה במשך שנתיים עד דצמבר 2012. שנת 2012 התאפיינה בעדכון של מספר דגמים ותיקים: בפברואר יצא לשוק הדור הרביעי של ה-GS350, באפריל הוצג הדור השישי של דגם ה-ES הכולל עדכון לדגם ה-ES350 ודגם היברידי חדש- ES300h, במאי נחשף דגם היברידי חדש - GS450h. ביולי הוצגו 3 גרסאות חדשות לדגם ה-LS המפואר: LS460L, LS460 ו-LS460 F-Sport. בנוסף, הציגה החברה 2 רכבי קונספט ממשפחת ה-LF: בינואר הוצגה בדטרויט ה-LF-LC ובספטמבר הוצג בפריס דגם ה-LF-CC. בשנת 2014 נוסף דגם חדש לקטגוריות הקרוסאוברים של החברה, ה-NX. הדגם אופיין בעיצוב חיצוני בולט לעין וצויד במנוע בעל מגדש טורבו, מנוע הטורבו הראשון שנעשה בו שימוש בדגמי החברה. שינויים אלו ביטאו את השינוי בגישה המסורתית של לקסוס, שהחליטה לפנות לקהלי יעד חדשים וצעירים לרבות פנייה לשוק האירופי. באוקטובר 2015 חנכה החברה מפעל ייצור ראשון בארצות הברית. המפעל הוקם בקנטקי בהשקעה של כ-360 מיליון דולר סדאן והאצ'בק: LS - הדגם הנחשב לספינת הדגל של החברה ומלווה אותה מהיום הראשון. מכונית הפאר המתחרה עם מרצדס S קלאס, סדרה 7 של ב.מ.וו ואאודי A8. הדור הרביעי, שהושק בשנת 2006 כולל את ה-LS460 (מנוע 3.5 ליטר, 386 כוח סוס) ו-LS600h ההיברידית (מנוע 3.5 ליטר+ מנוע עזר חשמלי, 438 כוח סוס). מכונית מסוג זה משמשת כרכב השרד של אלבר השני, נסיך מונקו ושימשה בעבר את נשיא איסלנד לשעבר, אולפור רגנר גרימסון, ראש ממשלת נורווגיה לשעבר, ינס סטולטנבג ואת ראש הרשות המבצעת של הונג קונג, סר דונלד צאנג. ES - רכב סדאן המיוצר מאז 1989. חולק פלטפורמה משותפת עם הטויוטה קאמרי. דגם זה פונה למחפשים נוחות ויוקרה, בשונה מה-IS, הפונה לנהגים השמים דגש על ביצועים. הדור הנוכחי הוא השישי של הדגם, שהושק בשנת 2012. דגם זה אינו נמכר בישראל. GS - אחד הדגמים הראשונים של לקסוס הנמכר מאז שנת 1993. ה-GS היא מכונית סלון גדולה המתחרה עם מרצדס E קלאס, סדרה 5 של ב.מ.וו ואאודי A6.הדור הנוכחי הוא הדור הרביעי שהושק בדצמבר 2011. הדור השני בדגם היברידי שלה, GS450h, הושק ב-2013. המנוע המשולב מייצר 345 כוח סוס ומציג רמה גבוהה של ביצועים2013. IS - ספורט סדאן, שיועדה להתחרות עם מרצדס C קלאס, סדרה 3 של ב.מ.וו ואאודי A4. ה-IS הוצגה לראשונה בתערוכת הרכב של דטרויט בינואר 1999 והחלה להימכר בשנת 2000. בשנת 2006 הושק הדור השני, הדור הנוכחי נמכר החל משנת 2013. ה-IS נמכרת בכמה גרסאות: IS200 (מנוע 2 ליטר), IS250 (מנוע 2.5 ליטר), IS300 (מנוע 3.5 ליטר, 255 כוח סוס) ו-IS350 (מנוע 3.5 ליטר, 306 כוח סוס). ה-IS250 ו-IS350 מיוצרות גם בגרסאות קבריולה ובגרסאות ספורטיביות של חטיבת F-Sport. בדור השלישי נוסף דגם היברידי - IS300h בעל מנוע משולב המפיק 223 כוח סוס. בישראל נמכרת כיום רק הגרסה ההיברידית. HS - דגם סדאן מפואר עם הנעה היברידית. יוצר בין השנים 2009–2018. CT - האצ'בק עם הנעה היברידית. הוצגה לראשונה בשנת 2011 ועברה מתיחת פנים אחרונה ב-2014. ה-CT מתבססת על יחידת ההנעה של הטויוטה פריוס. מתחרה בקטגוריה מול ב.מ.וו סדרה 1 ואאודי A3. הדגם ההיברידי הנמכר ביותר של לקסוס ביפן עם מכירות של כ-50 אלף כלי רכב מתוך כ-242 אלף שנמכרו ברחבי העולם. שטח ופנאי: RX - קרוסאובר שהוצג לראשונה ב-1998, הוא הדגם הנמכר ביותר של לקסוס בארצות הברית לאורך השנים. ה-RX400h הוא הדגם ההיברידי הראשון של החברה וה- RX450h שיוצר החל מהדור השלישי(2009) ואילך מכרן עד היום בלמעלה מ-317 אלף יחידות. באפריל 2015 הוצג הדור הרביעי של ה-RX, הייצור הסדרתי החל ברבעון הראשון של שנת 2016. LX - רכב SUV גדול של לקסוס, המבוסס על דגם הלנד קרוזר של טויוטה. ה-LX570 הוא הדור השלישי של ה-SUV הנמכר מאז שנת 2008. דגם זה אינו נמכר בישראל. GX - קרוסאובר בינוני הממוקם בין ה-RX ל-LX ומיוצר מאז נובמבר 2002. דגם זה אינו נמכר בישראל. NX - קרוסאובר יוקרתי, אשר הושק בסוף 2014 ומיועד להתחרות עם ב.מ.וו X3, אאודי Q5 ואינפיניטי QX50. ה-NX הוא הדגם הראשון של לקסוס המיוצר עם מנוע מוגדש טורבו. בתחילת שנת 2017 הדגם עבר מתיחת פנים שהוסיפה מערכות בטיחות ושינתה את מערכת המולטימדיה. UX - קרוסאובר בינוני הוצג בשנת 2018. RZ - מכונית חשמלית ספורט: SC - מכונית ספורט המוגדרת גראן טוריסמו בתצורות קופה וקבריולה (דור שני), יוצרה בין השנים 1991–2010. LC - מכונית ספורט GT בתצורת קופה. לרכב מנוע V8 אטמוספירי בנפח 5 ליטר שמפיק 471 כ"ס, או גרסה היברידית עם מנוע בנפח 3.5 ליטר ומנוע עזר חשמלי המפיקים יחד 354 כ"ס. הדגם מתחרה בב.מ.וו סדרה 6 ומרצדס S קופה. RCF - מכונית קופה ספורטיבית הכוללת חלק ניכר מהטכנולוגיה שיושמה ברכב העל של לקסוס, LFA. דגם הביצועים הספורטיבי של מכונית הקופה RC. בעל מנוע אטמוספירי V8, בנפח של 5.0 ליטר עם הספק של 477 כ"ס. LFA - מכונית-העל של לקסוס, בעלת 560 כ"ס, שרק 500 יחידות ממנה יוצרו אי פעם. RC - מכונית ספורט בתצורות קופה וקבריולה, כוללת דגם היברידי, מיוצרת מאוקטובר 2014. קונספט: LF-Z קונספט - מכונית קונספט חשמלית מתחילת העידן החשמלי של לקסוס. דגמי לקסוס כוללים מערכות לבקרת יציבות והתנהגות (מערכת בקרת יציבות הרכב ומערכת משולבת לניהול דינמיקת הרכב), מצלמות נסיעה לאחור, פנסים ראשיים עוקבי פנייה ומערכות סונאר להתראה. מערכת קדם-התנגשות של לקסוס (PCS) היא מערכת לאיתור התנגשות והכנה לקראתה המשלבת מערכות בטיחות שונות. בשנת 2007 השיקה לקסוס את מערכת הבטיחות הראשונה לרכב הכוללת שימוש באינפרה-אדום וביכולת לזהות הולכי רגל, מערכת סיוע לשמירת הנתיב, מערכת לניטור הנהג הכוללת מערכת לזיהוי פנים המנטרת את תשומת הלב של הנהג (האם הוא מתבונן קדימה או לצדדים) והגנה מפני פגיעת צוואר לפני התנגשות מאחור - כחלק ממערכת. PCS לדגם LS 460. יבוא דגמי לקסוס לישראל החל במהלך שנת 2006 על ידי חברת לקס מוטורס. כיום מחזיקה החברה 5 אולמות תצוגה בהרצליה, בחיפה, בירושלים בפתח תקווה ובבאר שבע. על פי נתוני קארזון (עיבוד מאגר כלי רכב פרטיים ומסחרים עד 3.5 טון): לקסוס CT לקסוס HS לקסוס ES לקסוס GS לקסוס LS לקסוס GX לקסוס SC לקסוס LFA במרוץ 24 השעות של נורבורגרינג לקסוס במרוץ 24 השעות של דייטונה Dawson,Chester (2004). Lexus: The Relentless Pursuit. Hoboken, NJ: Jon Wiley & Sons. ISBN 0-470-82110-8. Long, Brian (2001). Lexus: The Challenge to Create the Finest Automobile. Dorchester, Dorset, UK: Veloce Publishing. ISBN 1-901295-81-8. Mahler,Jonathan (2004). The Lexus Story: The Behind the Scenes Story of the #1Automotive Luxury Brand in America. NewYork: Melcher Media. ISBN 0-9717935-7-3. May,Matthew E. (2006). TheElegant Solution: Toyota's Formula for Mastering Innovation. Forward by Kevin Roberts. New York: Free Press. ISBN 0-7432-9017-8. LCCN 2006048411. Morgan, James M.; Liker, Jeffrey K. (2006). TheToyota Product Development System: Integrating People, Process and Technology. NewYork: Productive Press. ISBN 1-56327-282-2 אתר האינטרנט הרשמי של לקסוס (ביפנית) אתר האינטרנט הרשמי של לקסוס (באנגלית) אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס (בגרמנית) אתר האינטרנט הרשמי של לקסוס (בצרפתית) אתר האינטרנט הרשמי של לקסוס (באיטלקית) אתר האינטרנט הרשמי של לקסוס (בהולנדית) אתר האינטרנט הרשמי של לקסוס (בצרפתית) אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס (בערבית) אתר האינטרנט הרשמי של לקסוס (באנגלית) אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס אתר האינטרנט הרשמי של לקסוס לקסוס, ברשת החברתית פייסבוק לקסוס, ברשת החברתית אקס (טוויטר) לקסוס, ביישום טלגרם לקסוס, ברשת החברתית אינסטגרם לקסוס, ברשת החברתית טיקטוק לקסוס, ברשת החברתית LinkedIn לקסוס, סרטונים בערוץ היוטיוב אתר לקסוס הבינלאומי אתר לקסוס ישראל מבחן דרכים לקסוס RX350 באתר "כבישים" מבחן דרכים לקסוס GS450h באתר "כבישים" ניר בן-טובים‏, פתוחה להצעות: לקסוס LF-C2, באתר וואלה, 24 בנובמבר 2014 שירות, ‏טויוטה עושה היסטוריה: החלה היום במכירת דגם היוקרה לקסוס ביפאן, באתר גלובס, 30 באוגוסט 2005 רועי צוקרמן, יצרנית הרכב האמינה ביותר - שוב לקסוס, באתר ynet, 26 בפברואר 2015 Lexus Logo, History Timeline and Latest Models, Global Cars Brands Damage control: How car companies deal with recalls , The Globe and mail How a recall earned Lexus a top reputation, Automotive News Lexus Reviews - Lexus Cars LEXUS Car Manufacturer: Find Out It’s Origins And More, Daily News Dig The History of Lexus 2013 2-Millionth Lexus Customer, 1st January 2004 Gary S. Vasilash Lexus Comes into Its Own ,Automotive Design & Production, 30 August 2006 LEXUS Car Manufacturer: Hybrid Model Global Sales Results, TOYOTA Global Newsroom נתוני מכירות כלי רכב היברידיים, אתר החברה. הנתונים מעודכנים לחודש יולי 2015 Lexus Debuts the First V8 Hybrid Sedan in New York, EERE News Archives & Events http://www.goodcarbadcar.net/2012/10/lexus-brand-sales-figures-usa-canada.html ניר בן טובים‏, לקסוס במתכון אירופי, באתר וואלה, 28 בפברואר 2010 ניר בן טובים‏, לקסוס: כך עושים משפחתית חטובה, באתר וואלה, 19 בספטמבר 2012 דובי בן גדליהו, ‏ה-NX טורבו מוכיח שסיבוב הפרסה של לקסוס הצליח, באתר גלובס, 14 במרץ 2015 ניר בן טובים‏, לראשונה: לקסוס החלה לייצר מכוניות בארה"ב, באתר וואלה, 27 באוקטובר 2015 ב. מיכאל, ‏מבחן דרכים: לקסוס LS החדשה - מפורסמת בצניעותה, באתר גלובס, 2 במרץ 2013 כרטיס ביקור: לקסוס לבית טויוטה גיא רוטקופ,לקסוס GS450h: מבחן דרכים, אוטו, 25 בינואר דובי בן גדליהו, ‏מבחן דרכים: לקסוס IS הייבריד - יותר גרמנית מיפנית, באתר גלובס, 1 בנובמבר 2013 רועי צוקרמן, לקסוס RX חדש - בישראל בשנת 2016, באתר ynet, 3 באפריל 2015 קובי ליאני‏, לקסוס LF-A, הסוף, באתר וואלה, 18 בדצמבר 2012 Automotive Engineering International Magazine Names Lexus LS 460 As 2007 Best Engineered Vehicle, SAE International אלי שאולי, היכונו לבוא הלקסוס, באתר ynet, 30 במרץ 2006 מכירות לקסוס בישראל, קארזון http://left-lane.com/european-car-sales-data/lexus// איגוד יבואני הרכב נתונים מסירות לפי שנים Lexus meets '05 launch goal in Japan 2010 Japan: Best-Selling Car Brands 2011 Full Year Best-Selling Car Manufacturers and Brands in Japan 2012 (Full Year) Japan: Best-Selling Car Brands and Manufacturers http://www.caradvice.com.au/206679/car-sales-2012-mazda3-retains-title-australias-popular-car/ 2013 (Full Year) Japan: Best-Selling Car Brands and Manufacturers www.caradvice.com.au/265398/new-car-sales-figures-2013-total/ 2014 (Full Year) Japan: Best-Selling Car Brands and Manufacturers http://www.caradvice.com.au/328305/new-car-sales-figures-2014-total/